"Ujar Uma jua sidin manyambat haur ditakuni urang tarus rahat ka warung, parakkah hudah jar urang ka'ai, jadi taumpat supan jua lamun kada balakas." galuh Bayah pina mandarihing pandir mamadahi kanu Maulidi, tagal Maulidi asa dikambit muntungnya ranai samiut pangrasa saraba santuk atinya, handak himung katia cakadada baisian napa-napa hagan manjujur, handak marista katia habar baik nang datang pacang disuruh badatang.